Babelscape/SREDFM huggingface dataset:
Κλεισιδίκη

Στην ελληνική μυθολογία η Κλεισιδίκη ήταν μία από τις 4 θυγατέρες του Κελεού, βασιλιά της Ελευσίνας. Αδέλφια της Κλεισιδίκης, παιδιά του Κελεού και της συζύγου του Μετανείρας, ήταν οι Καλλιδίκη, Καλλιθόη, Δημώ, Δημοφώντας και Τριπτόλεμος. Η οικογένεια υποδέχθηκε την περιπλανώμενη θεά Δήμητρα και τη φιλοξένησε στο σπίτι τους.
Τορίι

Τορίι του [[Ιερού Μέιτζι]]
, [[Τόκυο]]"
Τορίι () ονομάζεται η παραδοσιακή ιαπωνική πύλη που συναντούμε στην είσοδο ενός σιντοϊστικού ιερού. Κατασκευάζεται από ξύλο, πέτρα ή χάλυβα και έχει αδρό σχήμα Π, ενώ συχνά βάφεται σε χρώμα πορτοκαλοκόκκινο.

Το τορίι σηματοδοτεί τη μετάβαση από το κοινό και μιαρό (έξω κόσμος) στο ιερό (τόπος κατοικίας της θεότητας). Το πέρασμα κάτω από το τορίι, καθώς και το πλύσιμο των χεριών και του στόματος με νερό, θεωρείται απαραίτητη πράξη εξαγνισμού για τον προσερχόμενο στο ιερό για προσευχή.

Κατηγορία:Ιαπωνική θρησκεία
Κατηγορία:Αρχιτεκτονική στην Ιαπωνία
Tele Time

Το Tele Time ήταν ένας ελληνικός ιδιωτικός τηλεοπτικός σταθμός περιφερειακής εμβέλειας. Η έδρα του σταθμού ήταν στην Πάτρα. Ιδρύθηκε και ξεκίνησε να εκπέμπει στα μέσα του 1992 και έκλεισε οριστικά από μεγάλα οικονομικά προβλήματα την περίοδο 2012-2013. Ήταν για χρόνια ένας από τους σημαντικούς περιφερειακούς σταθμούς της Ελλάδας.

Το Tele Time εξέπεμπε επίγεια ψηφιακά σε μεταβατικό επίπεδο μέσω της "Digital Union" από 2 κέντρα εκπομπής τα οποία καλύπτουν την Αχαΐα και την Μεσσηνία (Αρόη Πατρών & Πεταλίδι), και αναλογικά μέσω δικών του πομπών μέχρι και το οριστικό κλείσιμό του. Το σήμα του σταθμού έφτανε και στη Δυτική Πελοπόννησο, στη Νότια Στερεά Ελλάδα (κυρίως στην Νότια Αιτωλοακαρνανία και την Φωκίδα) και σε τμήματα της Κεφαλονιάς.
Ήλιος

Ο Ήλιος είναι ο αστέρας του ηλιακού μας συστήματος και το λαμπρότερο σώμα του ουρανού. Είναι μια σχεδόν τέλεια σφαίρα με διάμετρο 1,4 εκατομμύρια χιλιόμετρα (109 φορές μεγαλύτερη από της Γης), και η μάζα του (2×1030 κιλά) αποτελεί το 99,86% της μάζας του ηλιακού συστήματος.
15ος αιώνας

1η χιλιετία | 2η χιλιετία | 3η χιλιετία
<br>

13ος αιώνας | 14ος αιώνας| 15ος αιώνας | 16ος αιώνας | 17ος αιώνας |
14ος αιώνας

1η χιλιετία | 2η χιλιετία | 3η χιλιετία
<br>

12ος αιώνας | 13ος αιώνας| 14ος αιώνας | 15ος αιώνας | 16ος αιώνας |
Πανθεσσαλικό Στάδιο

Το Πανθεσσαλικό Στάδιο βρίσκεται στα βορειοδυτικά προάστια του Βόλου, στα όρια της Νέας Ιωνίας. 

Άρχισε να κατασκευάζεται το 2002 σε θέση όπου προϋπήρχε ένα ημιτελές γήπεδο και ολοκληρώθηκε το 2004 με σκοπό να καλύψει τις ανάγκες του τουρνουά ποδοσφαίρου των Ολυμπιακών Αγώνων που διεξάχθηκαν εκείνη την χρονιά, ενώ η κατασκευή του κόστισε περίπου 50.000.000 €. 

Έχει χωρητικότητα 22.700 θέσεις και η συνολική του επιφάνεια καλύπτει είναι 125.535 τμ. Το στάδιο διαθέτει διαστάσεις που του δίνουν τη δυνατότητα για διεξαγωγή διεθνών ποδοσφαιρικών και γενικά αθλητικών γεγονότων, ενώ περιμετρικά του αγωνιστικού χώρου του γηπέδου υπάρχει επίσης και στίβος 400 μ. οκτώ διαδρομών. Η εγκατάσταση διαθέτει επίσης δύο γήπεδα μπάσκετ, δύο τένις, ένα βόλεϋ και ένα ποδοσφαίρου όλα "ανοιχτά" καθώς και χώρους στάθμευσης οχημάτων, ενώ στην ανατολική πλευρά της εγκατάστασης του σταδίου υπάρχει και βοηθητικό γήπεδο με φυσικό χλοοτάπητα και περιβάλλοντα στίβο. Το Πανθεσσαλικό είναι εύκολα προσβάσιμο από την περιφερειακή οδό του Βόλου. 

left|μικρογραφία|Άποψη του εσωτερικού του Πανθεσσαλικού Σταδίου.

Το Πανθεσσαλικό έχει φιλοξενήσει δύο τελικούς Κυπέλλου Ελλάδος μέχρι σήμερα. Πρώτη φορά αυτόν του Κυπέλλου του 2007 (Σάββατο 5 Μαΐου) ανάμεσα στην Α.Ε. Λάρισας και τον Παναθηναϊκό, με νικήτρια ομάδα να αναδεικνύεται η πρώτη με σκορ 2-1. Δεύτερη φορά έπειτα από δέκα χρόνια αυτόν του Κυπέλλου του 2017 (Σάββατο 6 Μαΐου 2017), με το τρόπαιο να κατακτά ο ΠΑΟΚ με 2-1 έναντι της ΑΕΚ. Λίγο πριν τον τελικό αυτόν, ωστόσο, υπήρξαν σοβαρές διαμάχες μεταξύ οπαδών της ΑΕΚ και του ΠΑΟΚ, με αποτέλεσμα την καθυστέρηση της έναρξης του τελικού και την προξένηση πολλών και σοβαρών υλικών ζημιών στο γήπεδο.

Το Πανθεσσαλικό θα αποτελούσε επίσης, το κεντρικό στάδιο της διοργάνωσης των Μεσογειακών Αγώνων του 2013, αλλά η Διεθνής Επιτροπή Μεσογειακών Αγώνων (Δ.Ε.Μ.Α.) τους μετέφερε τελικά στην παράκτια πόλη Μερσίνη στην νότια Τουρκία, λόγω των διαρκών καθυστερήσεων και της συνεχούς αναβλητικότητας που υπήρχε από την πλευρά του Ελληνικού κράτους, στην εξέλιξη και υλοποίηση απαιτούμενων έργων στο στάδιο. 

Το ρεκόρ θεατών στο Πανθεσσαλικό στάδιο έχει γίνει στις 17 Αυγούστου του 2004 με 21.597 εισιτήρια να έχουν κοπεί στον αγώνα μεταξύ των εθνικών ομάδων της Ελλάδας και του Μεξικού που έληξε με σκορ 2-3, στα πλαίσια της φάσης των ομίλων του τουρνουά ποδοσφαίρου ανδρών των Ολυμπιακών Αγώνων του 2004.

Σήμερα αποτελεί έδρα του ποδοσφαιρικού του Νέου Ποδοσφαιρικού Συλλόγου του Βόλου και της Νίκης Βόλου, ενώ κατά το παρελθόν έχει χρησιμοποιήσει η Α.Ε. Λάρισας στο κύπελλο ΟΥΕΦΑ 2007-08, η Νίκη Βόλου τις περιόδους 2004-2008, 2009-2010, 2012-2015, 2017-2019 και 2020 έως σήμερα και ο Ολυμπιακός Βόλου τις περιόδους 2008-2009, 2010-2011, 2012-2013, 2016-2019.
Λίτρο

Το Λίτρο είναι μονάδα μέτρησης του όγκου. Ο διεθνής συμβολισμός του λίτρου είναι το λατινικό γράμμα "L" (σπανιότερα τα δύο γράμματα "lt"). Το λίτρο ισούται με το 1/1000 του κυβικού μέτρου (1 formula_1 = 1000 L). Ή, ισοδύναμα, ένα λίτρο είναι ίσο με τον όγκο ενός κύβου με ακμή 10 εκατοστά (cm), ισούται δηλαδή με ένα κυβικό δεκατόμετρο 1L=1dm3. Ως μονάδα όγκου έχει εφαρμογή κυρίως σε μικρούς χώρους όπως ψυγείων, αποθηκευτικών χώρων οχημάτων κ.λπ, ενώ για εφαρμογές μεγαλύτερων διαστάσεων χρησιμοποιείται το κυβικό μέτρο.

Χρησιμοποιείται συχνά και σαν μονάδα μέτρησης της ποσότητας των υγρών. Δηλαδή το περιεχόμενο εμπορικής συσκευασίας διάφορων υγρών εκφράζεται συχνά σε λίτρα και όχι σε γραμμάρια, και αντίστοιχα το κόστος σε χρηματικές μονάδες ανά λίτρο.
Η αντιστοίχηση μάζας-όγκου εξαρτάται από το ειδικό βάρος του υγρού, για παράδειγμα ένα λίτρο (1L) νερό έχει μάζα περίπου ένα κιλό (1Kg), ενώ ένα λίτρο ελαιόλαδο έχει μάζα περίπου 915 γραμμάρια.

Συχνά χρησιμοποιείται η υποδιαίρεση του λίτρου που είναι ίση με το ένα χιλιοστό του λίτρου, το χιλιοστόλιτρο ή mL (1 L = 1000 mL)
8 Νοεμβρίου

7 Νοεμβρίου | 8 Νοεμβρίου | 9 Νοεμβρίου
H 8η Νοεμβρίου είναι η 312η ημέρα του έτους κατά το Γρηγοριανό ημερολόγιο (313η σε δίσεκτα έτη). Υπολείπονται 53 ημέρες.
9 Νοεμβρίου

8 Νοεμβρίου | 9 Νοεμβρίου | 10 Νοεμβρίου
H 9η Νοεμβρίου είναι η 313η ημέρα του έτους κατά το Γρηγοριανό ημερολόγιο (314η σε δίσεκτα έτη). Υπολείπονται 52 ημέρες.
13ος αιώνας

1η χιλιετία | 2η χιλιετία | 3η χιλιετία
<br>

11ος αιώνας | 12ος αιώνας| 13ος αιώνας | 14ος αιώνας | 15ος αιώνας |
Εθνικό Μετσόβιο Πολυτεχνείο

Το Εθνικό Μετσόβιο Πολυτεχνείο (Ε.Μ.Π.) (γνωστό και ως Πολυτεχνείο Αθηνών) είναι ένα πανεπιστημιακό ίδρυμα της Ελλάδας, με έδρα την Αθήνα. Ιδρύθηκε το 1837 και είναι το αρχαιότερο τεχνολογικό ίδρυμα της Ελλάδας συνεισφέροντας τα μέγιστα στην επιστημονική, τεχνική, κοινωνική και οικονομική ανάπτυξη της χώρας.

Στο Πολυτεχνείο Αθηνών σπουδάζουν περισσότεροι από 20.000 σπουδαστές όλων των βαθμίδων καθιστώντας το ένα από τα παραδοσιακά εκπαιδευτικά - ερευνητικά ιδρύματα της χώρας, μαζί με το Πανεπιστήμιο Αθηνών και το Πανεπιστήμιο Θεσσαλονίκης.

Το 1873 εγκαταστάθηκε σε συγκρότημα κτιρίων στο κέντρο της πρωτεύουσας, στα μισοτελειωμένα, ακόμη, κτίρια της οδού Πατησίων και ονομάστηκε "Εθνικό Mετσόβιο Πολυτεχνείο", συντετμημένα EMΠ προς τιμή των μεγάλων ευεργετών Γεωργίου Αβέρωφ, Νικολάου Στουρνάρη, Ελένης Τοσίτσα και Μιχαήλ Τοσίτσα, των οποίων η γενέτειρα, το Μέτσοβο, μια μικρή ιστορική πόλη στην Ήπειρο υπήρξε η κοιτίδα πολλών μεγάλων εθνικών ευεργετών.
Συντονισμένη Παγκόσμια Ώρα

Η Συντονισμένη Παγκόσμια Ώρα ("Coordinated Universal Time", συντμ. UTC) αποτελεί το διεθνές «σημείο αναφοράς χρόνου». 

Η UTC αναφέρεται συχνά ως Παγκόσμια Ώρα και από τον στρατό των ΗΠΑ και ως Zulu Time (ώρα ζούλου). Η UTC έχει αντικαταστήσει την Ώρα Γκρήνουιτς (Greenwich Mean Time, GMT, ώρα του 1ου μεσημβρινού ή 0). Ωστόσο, ορισμένες φορές χρησιμοποιείται λανθασμένα ο όρος GMT στη θέση του UTC.

Ο ορισμός της UTC βασίζεται στα ατομικά ρολόγια, συγκεκριμένα στον χρόνο TAI ("International Atomic Time"). Ωστόσο, λόγω επιβράδυνσης της περιστροφής της Γης γύρω από τον άξονά της, κατά καιρούς προστίθενται ακέραια δευτερόλεπτα στη UTC, έτσι ώστε η διαφορά στο δεκαδικό μέρος των UT1, UTC να μην υπερβαίνει τα 0.9 sec, επιπλέον δε, η UTC να συμφωνεί με τη δυναμική της περιστροφής της Γης.

Η UTC επισημοποιήθηκε το 1960 από την Διεθνή Συμβουλευτική Επιτροπή Ραδιοεπικοινωνιών στη Σύσταση 374, ωστόσο χρησιμοποιείτο ήδη από αρκετά εργαστήρια εθνικού χρόνου. Το σύστημα διορθώθηκε αρκετές φορές, έως ότου υιοθετήθηκε το άλμα δευτερολέπτου το 1972 για την απλοποίηση μελλοντικών ρυθμίσεων.

Η τρέχουσα έκδοση της UTC ορίζεται από τη "Σύσταση" της Διεθνούς Ένωσης Τηλεπικοινωνιών (ITU-R TF.460-6), για τις πρότυπες εκπομπές συχνότητας και χρόνου σήματος και βασίζεται στη διεθνή ατομική ώρα (TAI) με πρόσθεση αλμάτων δευτερόλεπτων σε τακτά χρονικά διαστήματα για να αντισταθμιστεί η επιβράδυνση της περιστροφής της Γης. Τα άλματα δευτερόλεπτων κρίθηκαν αναγκαία για να διατηρηθεί ο UTC μέσα σε όριο 0,9 δευτερόλεπτων της παγκόσμιας ώρας, (UT1).
12ος αιώνας

1η χιλιετία | 2η χιλιετία | 3η χιλιετία
<br>

10ος αιώνας | 11ος αιώνας| 12ος αιώνας | 13ος αιώνας | 14ος αιώνας |
21 Δεκεμβρίου

20 Δεκεμβρίου | 21 Δεκεμβρίου | 22 Δεκεμβρίου
H 21η Δεκεμβρίου είναι η 355η ημέρα του έτους κατά το Γρηγοριανό ημερολόγιο (356η σε δίσεκτα έτη). Υπολείπονται 10 ημέρες. 
Χειμερινό ηλιοστάσιο για το Βόρειο ημισφαίριο, Θερινό ηλιοστάσιο για το Νότιο ημισφαίριο.
Όλυμπος

Ο Όλυμπος είναι το ψηλότερο βουνό της Ελλάδας, γνωστό παγκοσμίως κυρίως για το μυθολογικό του πλαίσιο, καθώς στην κορυφή του (Μύτικας, υψόμετρο 2.918 μέτρα) κατοικούσαν οι Δώδεκα «Ολύμπιοι» Θεοί σύμφωνα με τη θρησκεία των αρχαίων Ελλήνων. Είναι επίσης το δεύτερο σε ύψος βουνό στα Βαλκάνια με πρώτη τη Ρίλα στη Βουλγαρία για ελάχιστα μέτρα διαφορά. Ο συμπαγής ορεινός του όγκος βρίσκεται στα όρια της Μακεδονίας και της Θεσσαλίας, με μια σειρά από ψηλές κορυφές που αυλακώνουν βαθιές χαράδρες, γύρω από τις οποίες εκτείνεται μια περιοχή ιδιαίτερης βιοποικιλότητας. Για την προστασία της περιοχής, ανακηρύχθηκε το 1938 ως ο πρώτος Εθνικός Δρυμός της Ελλάδας, ενώ αργότερα το ελληνικό υπουργείο Πολιτισμού ανακήρυξε τον Όλυμπο ως αρχαιολογικό και ιστορικό τόπο λόγω των διάσπαρτων μνημείων του.
Ανατολικό Ζήτημα

thumb|300px|Η Οθωμανική Αυτοκρατορία στις αρχές του 19ου αιώνα.

Ο όρος Ανατολικό Ζήτημα, γενικότερα, αναφέρεται στον ανταγωνισμό μεταξύ Ανατολής και Δύσης και ειδικότερα αφορά τα διπλωματικά και πολιτικά προβλήματα που δημιουργήθηκαν από τις εγγενείς αδυναμίες στη διατήρηση της συνοχής του Οθωμανικού Κράτους που παρουσιάστηκαν από τα μέσα του 18ου μέχρι και τις αρχές του 20ου αιώνα, όταν ο ένας μετά τον άλλο οι υπόδουλοι στους Οθωμανούς λαοί εξεγέρθηκαν κατά της Αυτοκρατορίας, η οποία είχε ηττηθεί από τη Ρωσία κατά τον Ρωσοτουρκικό Πόλεμο το 1774.

Μεταφορικά, αναφέρεται σε προβλήματα και συζητήσεις που χρονίζουν άσκοπα (ή και σκόπιμα), χωρίς να επιλύονται.
Νομός Μεσσηνίας

Η Μεσσηνία είναι νομός της Ελλάδας που βρίσκεται στη νοτιοδυτική Πελοπόννησο. Γεωγραφικά είναι η περιοχή η οποία ορίζεται στα βόρεια από τον ποταμό Νέδα και τα "Αρκαδικά Όρη" (Λύκαιο, Μαίναλο), στα ανατολικά από το όρος Ταΰγετος, στα νότια από τον Μεσσηνιακό Κόλπο και στα δυτικά από τα Όρη Κυπαρισσίας και το Ιόνιο Πέλαγος. Συνορεύει στα βόρεια με το Νομό Ηλείας, στα βορειοανατολικά με το Νομό Αρκαδίας και στα ανατολικά με το Νομό Λακωνίας.

Ο "Νομός Μεσσηνίας" είναι ένας από τους 51 νομούς της Ελλάδα, ο οποίος ταυτίζεται σήμερα με την Εκλογική περιφέρεια Μεσσηνίας, με βάση το ισχύον πολιτικό και εκλογικό σύστημα και εκπροσωπείται στην Βουλή των Ελλήνων με 5 βουλευτές. Μέχρι το 2010 στον "Νομό Μεσσηνίας" αντιστοιχούσε επίσης η "Νομαρχία Μεσσηνίας", η οποία ήταν δευτεροβάθμιος οργανισμός τοπικής αυτοδιοίκησης (νομαρχία) και αποτελούσε βαθμίδα της ελληνικής δημόσιας διοίκησης, στο χρονικό διάστημα μεταξύ 1833-2010. Από την 1η Ιανουαρίου του 2011, οπότε τέθηκε σε ισχύ το Πρόγραμμα Καλλικράτης του Ν.3852/2010, η νομαρχιακή αυτοδιοίκηση Μεσσηνίας καταργήθηκε και αντικαταστάθηκε από τη Περιφερειακή Ενότητα Μεσσηνίας.

Σύμφωνα με το ισχύον αυτοδιοικητικό σύστημα η "Περιφερειακή ενότητα Μεσσηνίας", με έδρα την Καλαμάτα, από το 2011 και μετέπειτα με βάση το Πρόγραμμα «Καλλικράτης» (3852/2010) αποτελεί μία από τις 74 περιφερειακές ενότητες της χώρας. Εκτείνεται στο νοτιοδυτικό μέρος του γεωγραφικού διαμερίσματος της Πελοποννήσου και υπάγεται διοικητικά στην Περιφέρεια Πελοποννήσου, με έδρα την Τρίπολη, καθώς και στην Αποκεντρωμένη Διοίκηση Πελοποννήσου, Δυτικής Ελλάδας και Ιονίου, με έδρα την Πάτρα.
11ος αιώνας

1η χιλιετία | 2η χιλιετία | 3η χιλιετία
<br>

9ος αιώνας | 10ος αιώνας| 11ος αιώνας | 12ος αιώνας | 13ος αιώνας |
Αφρική

Η Αφρική είναι η δεύτερη μεγαλύτερη ήπειρος του πλανήτη σε έκταση και η δεύτερη σε πληθυσμό. Έχει έκταση περίπου 30,3 εκατομμύρια τ.χλμ. μαζί με τα τριγύρω νησιά και καταλαμβάνει το 6% της συνολικής επιφάνειας της Γης και το 20% της συνολικής έκτασης της στεριάς του πλανήτη. Σύμφωνα με την μέση εκτίμηση πληθυσμού των Ηνωμένων Εθνών για το 2020 ο πληθυσμός της εκτιμάται σε 1.340.598.000 κατοίκους περίπου το 16% του παγκόσμιου πληθυσμού και είναι ο νεότερος από όλες τις ηπείρους, με το 50% των Αφρικανών να είναι 19 ετών ή νεότεροι. Η ήπειρος περιβάλλεται από τη Μεσόγειο Θάλασσα στα βόρεια, από τη Διώρυγα του Σουέζ και την Ερυθρά Θάλασσα κατά μήκος της Χερσονήσου του Σινά στα βορειοανατολικά, τον Ινδικό ωκεανό στα νοτιοανατολικά, και τον Ατλαντικό ωκεανό στα δυτικά. Η Αφρική περιλαμβάνει τη Μαδαγασκάρη και διάφορα αρχιπελάγη. Έχει 54 πλήρως αναγνωρισμένα κυρίαρχα κράτη, εννιά περιοχές και δύο "de facto" ανεξάρτητα κράτη με περιορισμένη αναγνώριση.

Η μεγαλύτερη χώρα της Αφρικής σε έκταση είναι η Αλγερία και σε πληθυσμό η Νιγηρία. Η Αφρική, και ειδικά η Ανατολική Αφρική, είναι κατά γενική αποδοχή ο τόπος καταγωγής των ανθρώπων και του κλάδου των ανθρωπιδών, όπως προκύπτει από την ανακάλυψη των παλαιότερων εξ αυτών και των προγόνων τους, καθώς και μεταγενέστερων που έχουν χρονολογηθεί στα επτά εκατομμύρια χρόνια πριν, όπως ο "Sahelanthropus tchadensis", ο "Australopithecus africanus", ο "A. afarensis", ο "Homo erectus", ο "H. habilis" και ο "H. ergaster". Ο παλαιότερος "Homo sapiens" (σύγχρονος άνθρωπος) βρέθηκε στην Αιθιοπία και χρονολογείται στα 200.000 χρόνια πριν. Η Αφρική βρίσκεται εκατέρωθεν του ισημερινού και περιλαμβάνει πληθώρα κλιματικών περιοχών με εύρος που κυμαίνεται από τη βόρεια εύκρατη ζώνη έως τη νότια.

thumb|right|250px|Συνθετική δορυφορική φωτογραφία της Αφρικής
Οικογένεια Κολοκοτρώνη

Η Οικογένεια Κολοκοτρώνη είναι παλιά ελληνική οικογένεια κλεφτών, η οποία ανέδειξε πολιτικούς και κυρίως στρατιωτικούς. Σημαντικότερος εκπρόσωπός της είναι ο στρατηγός Θεόδωρος Κολοκοτρώνης.
Πρωθυπουργός

Πρωθυπουργός ονομάζεται ο αρχηγός της Κυβέρνησης (Πρώτος των Υπουργών).

Στις προεδρευόμενες δημοκρατίες ουσιαστικά είναι ο αρχηγός του κράτους, συγκεντρώνοντας στο πρόσωπό του τις περισσότερες εκτελεστικές αρμοδιότητες, ενώ θεσμικός αρχηγός είναι ο πρόεδρος της δημοκρατίας με αρκετά ελεγχόμενες από το σύνταγμα αρμοδιότητες, όπως της Ελλάδας σε αντιδιαστολή με τις προεδρικές δημοκρατίες όπου αρχηγός της κυβέρνησης είναι ο ίδιος ο πρόεδρος της δημοκρατίας.

Το αξίωμα υπήρχε από πολύ παλιά στις συνταγματικές μοναρχίες της Ευρώπης πριν την εγκαθίδρυση των δημοκρατιών και την καταλυτική ενίσχυση των αρμοδιοτήτων του αξιώματος. Παρόλο που ένα κράτος μπορεί να είχε ένα μοναρχικό πολίτευμα όπως βασιλεία, η καθημερινή διακυβέρνηση ασκούνταν από συγκεκριμένο εκτελεστικό σώμα αποτελούμενο από "υπουργούς" ενώ το συντονισμό τους ανελάμβανε ένας υπουργός-συντονιστής, ο "πρωθυπουργός". Αυτό το αξίωμα εμφανίζεται σε μοναρχικά πολιτεύματα ακόμα και σήμερα, όπως στην Σουηδία, την Βρετανία και άλλες χώρες. Τέλος, σε αρκετά μοναρχικά πολιτεύματα, η θέση του πρωθυπουργού είναι η ίδια με τον πρωθυπουργό σε μια μη βασιλευόμενη κοινοβουλευτική χώρα, ενώ ο βασιλιάς έχει καθαρά διακοσμητικό ρόλο και ελάχιστες εξουσίες.
Κάσσανδρος

Ο Κάσσανδρος της Μακεδονίας (350 π.Χ. – 297 π.Χ.) από τη Δυναστεία των Αντιπατριδών ήταν ένας από τους διαδόχους του Μεγάλου Αλεξάνδρου, μια από τις πρωταγωνιστικές φυσιογνωμίες στους πολέμους των Διαδόχων, που βασίλεψε στο χώρο της Μακεδονίας. Ήταν ο μεγαλύτερος σε ηλικία γιος του Αντιπάτρου και ένα από τα πιο αξιοσημείωτα γεγονότα που σχετίζονται με τη βασιλεία του είναι η ίδρυση της Θεσσαλονίκης. Επίσης ήταν ιδρυτής της βραχύβιας Δυναστείας των Αντιπατριδών.
Αμμόχωστος

Η Αμμόχωστος (λατινικά: "Famagusta", τούρκικα: "Mağusa", , ή "Gazimağusa", , αρμενικά: Ֆամակուսթա) είναι πόλη στην Κύπρο που βρίσκεται στο ανατολικό τμήμα του νησιού, στον κόλπο που φέρει και το όνομά της. Τον Αύγουστο του 1974 κατελήφθη από τα τουρκικά στρατεύματα που είχαν εισβάλει στην Κύπρο, ενώ οι Ελληνοκύπριοι κάτοικοι της κατέφυγαν ως πρόσφυγες στο ελεύθερο κομμάτι του νησιού.
Ολυμπιακό Στάδιο Αθηνών

Το Ολυμπιακό Στάδιο Αθηνών (επίσημη ονομασία: Κεντρικό Ολυμπιακό Στάδιο) βρίσκεται στο Μαρούσι, περίπου εννιά χιλιόμετρα από το κέντρο της Αθήνας. Είναι το μεγαλύτερο σε χωρητικότητα στάδιο της Ελλάδας και αποτελεί τμήμα του Ολυμπιακού Αθλητικού Κέντρου Αθηνών «Σπύρος Λούης» (Ο.Α.Κ.Α.). Σκοπός του ήταν εξ αρχής να δώσει τη δυνατότητα ανάληψης μεγάλων διοργανώσεων από την Ελλάδα. Φιλοξενεί τους αγώνες της ομάδας του Παναθηναϊκού, της ΑΕΚ, της Εθνικής Ελλάδας.
10ος αιώνας

1η χιλιετία | 2η χιλιετία | 3η χιλιετία
<br>

8ος αιώνας | 9ος αιώνας| 10ος αιώνας | 11ος αιώνας | 12ος αιώνας |
Ο 10ος αιώνας ήταν ο αιώνας που διήρκεσε μεταξύ 901 και 1000.
2η χιλιετία

1η χιλιετία | 2η χιλιετία | 3η χιλιετία

11ος αιώνας| 12ος αιώνας | 13ος αιώνας | 14ος αιώνας | 15ος αιώνας16ος αιώνας| 17ος αιώνας | 18ος αιώνας | 19ος αιώνας | 20ός αιώνας
Η δεύτερη χιλιετία ήταν η χρονική περίοδος που ξεκίνησε την 1η Ιανουαρίου 1001 κατά το Ιουλιανό ημερολόγιο και τελείωσε στις 31 Δεκεμβρίου 2000 κατά το Γρηγοριανό ημερολόγιο. Ήταν η δεύτερη περίοδος των χιλίων χρόνων της Χριστιανικής Χρονολογίας. Διακρίνεται από την χιλιετία που είναι γνωστή ως 1000s που ξεκίνησε την 1η Ιανουαρίου 1000 και τελείωσε στις 31 Δεκεμβρίου 1999.

Συμπεριέλαβε τον Πρώιμο και Ύστερο Μεσαίωνα, την Αυτοκρατορία των Μογγόλων, την Αναγέννηση, την Εποχή Μπαρόκ, την πρώιμη Μοντέρνα Εποχή, τον Διαφωτισμό, την εποχή της αποικιοκρατίας, την βιομηχανοποίηση, την ανάπτυξη των εθνών κρατών και τον 19ο και 20ο αιώνα κατά τους οποίους παρατηρήθηκε πρόοδος στην επιστήμη, στην εκπαίδευση και στην υγεία σε πολλά έθνη.

Οι επιστήμονες προχώρησαν στην εξήγηση του όρου της πνευματικής ελευθερίας ; οι άνθρωποι έκαναν τα πρώτα βήματα στην Σελήνη κατά τον 20ο αιώνα ; η νέα τεχνολογία αναπτύχθηκε από τις κυβερνήσεις, την βιομηχανία και τον ακαδημαϊκό κόσμο σε παγκόσμιο επίπεδο με την εκπαίδευση να προωθείται σε πολλά διεθνή συνέδρια και επιστημονικά περιοδικά. Η ανάπτυξη του ραδιοφώνου, της τηλεόρασης και του διαδικτύου άρχισε να διαδίδει την πληροφορία σε όλο τον κόσμο μέσα σε λίγα λεπτά σε μορφή ήχου, βίντεο και εικόνας με σκοπό να ενημερώσει, να εκπαιδεύσει και να ψυχαγωγήσει δισεκατομμύρια ανθρώπους μέχρι τα τέλη του 20ου αιώνα.

Η Αναγέννηση είδε το δεύτερο κύμα μετανάστευσης των ανθρώπων από την Ευρώπη, την Αφρική και την Ασία προς την Αμερική ξεκινώντας την ολοένα και πιο επιταχυνόμενη διαδικασία της παγκοσμιοποίησης. Το διεθνές εμπόριο οδήγησε στη δημιουργία πολυεθνικών εταιρείων με έδρα σε διάφορες χώρες. Οι διεθνείς επιχειρηματικές δραστηριότητες μείωσαν τον αντίκτυπο του εθνικισμού στην λαϊκή σκέψη.

Ο παγκόσμιος πληθυσμός διπλασιάστηκε κατά τους πρώτους επτά αιώνες της χιλιετίας (από τα 310 εκατομμύρια το 1000 μ.Χ. στα 600 εκατομμύρια το 1700 μ.Χ.) και τους τρεις τελευταίους αιώνες αυξήθηκε τρεις φορές παραπάνω, υπερβαίνοντας τα 6 δις το 2000. Αυτό οδήγησε την ανεξέλεγκτη ανθρώπινη δραστηριότητα να έχει σημαντικές κοινωνικές και περιβαλλοντικές συνέπειες προκαλώντας έντονη φτώχεια, κλιματική αλλαγή και βιολογική κρίση.
9ος αιώνας

1η χιλιετία | 2η χιλιετία | 3η χιλιετία
<br>

7ος αιώνας | 8ος αιώνας| 9ος αιώνας | 10ος αιώνας | 11ος αιώνας |
Καινή Διαθήκη

Καινή Διαθήκη ονομάζεται το δεύτερο μέρος της Ιερής γραμματείας ή Ιερών Κειμένων των Χριστιανών. Η Παλαιά και η Καινή Διαθήκη αποτελούν την Αγία Γραφή των Χριστιανών· μάλιστα στην Καινή Διαθήκη περιλαμβάνονται περίπου 153 παραθέματα από την Παλαιά Διαθήκη. Η Καινή Διαθήκη γράφτηκε από πολλούς συντάκτες μέσα σε μια χρονική περίοδο 50 περίπου ετών (Η Παλαιά και η Καινή σε περίπου 11 αιώνες). Οι Χριστιανοί συγκέντρωσαν σταδιακά τα κείμενα αυτά σε ένα σώμα, μετά την Σταύρωση και την Ανάσταση του Κυρίου Ιησού, ώστε να ενισχυθεί το έργο της διάδοσης του μηνύματός Του στον κόσμο. Επίσης, με το έργο αυτό θέλησαν να μεταδώσουν στις επόμενες γενιές χωρίς αλλοιώσεις, τις πληροφορίες για όσα είδαν και άκουσαν. Η πλειονότητα των βιβλίων της Καινής Διαθήκης γράφτηκαν εξ αρχής στα ελληνικά.

Από ευαισθησία προς τους Εβραίους συγγραφείς της Ιουδαϊκής Βίβλου, κάποιοι επιλέγουν να χρησιμοποιούν τους όρους «Εβραϊκές Γραφές» ή «Εβραϊκή Βίβλος» και Χριστιανικές (Ελληνικές) Γραφές αντί της παραδοσιακής χριστιανικής ονοματοδοσίας «Παλαιά Διαθήκη» και «Καινή Διαθήκη» αντίστοιχα.
Δυτικές γερμανικές γλώσσες

Οι Δυτικές γερμανικές γλώσσες είναι υποομάδα του γερμανικού κλάδου των ινδοευρωπαϊκών γλωσσών.

Οι δυτικές γερμανικές γλώσσες με τους περισσότερους ομιλητές είναι τα γερμανικά και τα αγγλικά. 

Οι Γλώσσες:

* Αγγλοφριζικές γλώσσες
** Αρχαία αγγλική γλώσσα(ή Αγγλοσαξονική)
*** Μέση αγγλική γλώσσα 
**** Σύγχρονη αγγλική γλώσσα
**** Σκωτική γλώσσα (Σκωτς)
**** Γιόλα
**** Αγγλική των Καϊμάν
** Φριζικές γλώσσες
*** Ανατολική Φριζική
*** Δυτική Φριζική
*** Βόρεια Φριζική
* Κάτω Γερμανικές γλώσσες
** Χαμηλή Γερμανική (ή "Κάτω Σαξωνική")
** Κάτω Φραγκονικές γλώσσες
*** Ολλανδικά
**** Φλαμανδικά
*** Αφρικάανς 
*** Λιμβουργιανά
** Κάτω σαξονικές γλώσσες (ή Plattdeutsch ή Plattdüütsch)
* Άνω γερμανικές γλώσσες
** Σύγχρονη πρότυπη γερμανική
** Γίντις
** Λουξεμβουργιανή γλώσσα
Τουρκική λίρα

Η Τουρκική λίρα είναι το εθνικό νόμισμα της Τουρκίας. Χρησιμοποιείται στην Τουρκία και στις κατεχόμενες από την Τουρκία περιοχές της Κύπρου, οι οποίες αυτοαποκαλούνται «Τουρκική Δημοκρατία της Βόρειας Κύπρου».
Κρίσπος

thumb|Νόμισμα με την όψη του Κρίσπου.
Ο Φλάβιος Ιούλιος Κρίσπος ("Flavius Julius Crispus", 302 – 326) ήταν καίσαρας της Ρωμαϊκής Αυτοκρατορίας. Ήταν ο πρωτότοκος γιος του Μεγάλου Κωνσταντίνου. Γεννήθηκε το 302 (κάποιοι ιστορικοί προτείνουν ως ημερομηνία γέννησης του Κρίσπου και το 305) κάπου στις ανατολικές περιοχές της ρωμαϊκής αυτοκρατορίας από τη Μινερβίνη, παλλακίδα ή πρώτη σύζυγο του Κωνσταντίνου (κάποιες φορές αναφέρεται και με τα ονόματα Φλάβιος Κλαύδιος Κρίσπος ή Φλάβιος Βαλέριος Κρίσπος). Η ζωή του διαθέτει όλα τα στοιχεία μιας τραγωδίας: πολυαγαπημένος γιος του Κωνσταντίνου, διέγραψε μια λαμπρή καριέρα ως ανώτατος αξιωματούχος της Ρωμαϊκής Αυτοκρατορίας και εκτελέστηκε σε ηλικία μεταξύ 21-27 χρόνων κατά διαταγή του πατέρα του.
Λίντα Άλμα

Η Λίντα Άλμα (πραγματικό όνομα: Ελένης Μαλιούφα, 1926 - 2 Αυγούστου 1999) ήταν Ελληνίδα χορεύτρια και ηθοποιός του θεάτρου και του κινηματογράφου.
Φαύστα

right|thumb|300px|Βυζαντινό νόμισμα με την μορφή της Φαύστας
Η Φλαβία Μάξιμα Φαύστα Αυγούστα ("Fausta Maxima Flavia", 289 - 326) ήταν Ρωμαία αυτοκράτειρα, κόρη του Ρωμαίου αυτοκράτορα Μαξιμιανού. Επίσης ήταν σύζυγος του Μεγάλου Κωνσταντίνου, Αυτοκράτορα της Ρώμης και πρώτου αυτοκράτορα του Βυζαντίου. Γεννήθηκε και μεγάλωσε στη Ρώμη, αλλά η χρονολογία γέννησής της έχει προκαλέσει πολλές συζητήσεις μεταξύ των ερευνητών. Τα τελευταία χρόνια έχει επικρατήσει η άποψη ότι γεννήθηκε το 289 ή το 290 μ.Χ. Δεν είναι πια τόσο αποδεκτό ότι η Φαύστα γεννήθηκε μεταξύ των ετών 293-298, που θα σήμαινε ότι όταν παντρεύτηκε τον Μέγα Κωνσταντίνο ήταν περίπου 9-14 ετών. Τα πρώτα 10 χρόνια του γάμου της η Φαύστα παρέμεινε άτεκνη, χωρίς όμως να μειωθεί το κύρος της στην αυλή ή να χάσει την εύνοια του συζύγου της, κάτι που εξηγείται εύκολα αν είχε παντρευτεί σε παιδική ηλικία.
Μάνος Κατράκης

Ο Μάνος Κατράκης (Καστέλι Κισσάμου, 14 Αυγούστου 1908 – 2 Σεπτεμβρίου 1984) ήταν Έλληνας ηθοποιός του θεάτρου και του κινηματογράφου.
Παπαφλέσσας

Ο Γρηγόριος Δικαίος (γεννημένος ως Γεώργιος Δικαίος ή Φλέσσας) (Πολιανή Μεσσηνίας, 1788 – Μανιάκι Μεσσηνίας, 20 Μαΐου 1825), περισσότερο γνωστός ως Παπαφλέσσας, ήταν Έλληνας κληρικός, πολιτικός και οπλαρχηγός της Ελληνικής Επανάστασης του 1821.
Θεόδωρος Κολοκοτρώνης

Ο Θεόδωρος Κολοκοτρώνης (Ραμοβούνι, Μεσσηνία, 3 Απριλίου 1770 - Αθήνα, 4 Φεβρουαρίου 1843) ήταν Έλληνας αρχιστράτηγος και ηγετική μορφή της Επανάστασης του 1821, οπλαρχηγός, πληρεξούσιος, Σύμβουλος της Επικρατείας. Απέκτησε το προσωνύμιο Γέρος του Μοριά. Μετά θάνατον τιμήθηκε από την Ελληνική Πολιτεία με τον βαθμό του Στρατάρχη.
Θανατηφόρος Βοηθός

Ο Θανατηφόρος Βοηθός ("Mort" ο αγγλικός του τίτλος) είναι ένα μυθιστόρημα της σειράς του Δισκόκοσμου του Τέρι Πράτσετ (Terry Pratchett) με πρωταγωνιστή τον Μορτ. Κυκλοφόρησε το 1987, είναι το τέταρτο μυθιστόρημα της σειράς και το πρώτο που αναφέρεται στον Χάρο, ο οποίος στα προηγούμενα μυθιστορήματα εμφανίζεται ως δευτερεύων χαρακτήρας.

Στα Ελληνικά κυκλοφόρησε από τις εκδόσεις "Παρά Πέντε" το 1997.
Φραντς Σούμπερτ

thumb|Φραντς Σούμπερτ
Ο Φραντς Πέτερ Σούμπερτ ("Franz Peter Schubert", 31 Ιανουαρίου 1797 – 19 Νοεμβρίου 1828), ήταν Αυστριακός συνθέτης. Ήταν εξαιρετικά παραγωγικός σε όλη τη διάρκεια της σύντομης ζωής του. Συνέθεσε περισσότερα από εξακόσια Λήντερ ("Lieder", ρομαντικά τραγούδια) καθώς και πολλές συμφωνίες, σονάτες, έργα μουσικής δωματίου, θρησκευτικά έργα, μερικές όπερες και πολλά άλλα έργα.
400

"Η τρέχουσα σελίδα αφορά το έτος 400 κατά το Γρηγοριανό ημερολόγιο "

Το έτος 400 (CD ) ήταν ένα δίσεκτο έτος που ξεκινούσε την Κυριακή. Εκείνη την εποχή ήταν γνωστό ως το Έτος των Υπάτων Στιλίχωνα και Αυρηλιανού (ή, λιγότερο γνωστό, το Έτος 1153 από Κτήσεως Κόσμου). Η ονομασία 400 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

* Ορειβάσιος, Έλληνας ιατρικός συγγραφέας και ιατρός (γεννιέται περίπου το 320)
Βόλφγκανγκ Αμαντέους Μότσαρτ

Ο Βόλφγκανγκ Αμαντέους Μότσαρτ (γερμ.: "Wolfgang Amadeus Mozart," Σάλτσμπουργκ, 27 Ιανουαρίου 1756 - Βιέννη, 5 Δεκεμβρίου 1791) ήταν ένας από τους σημαντικότερους συνθέτες κλασικής μουσικής. Μαζί με τον Γιόζεφ Χάυντν, τον Λούντβιχ βαν Μπετόβεν και τον Φραντς Σούμπερτ αποτελούν τους σημαντικότερους εκπροσώπους του λεγόμενου βιεννέζικου κλασικισμού, του κλασικισμού και τη λεγόμενη «Πρώτη Σχολή της Βιέννης». Συνέθεσε πάνω από 600 έργα, μουσική δωματίου, συμφωνική και εκκλησιαστική μουσική, καθώς και μικρότερες συνθέσεις: παραλλαγές, φαντασίες, σονάτες, άριες κ.ά.
8ος αιώνας

1η χιλιετία | 2η χιλιετία | 3η χιλιετία
<br>

6ος αιώνας | 7ος αιώνας| 8ος αιώνας | 9ος αιώνας | 10ος αιώνας |


08
Κατηγορία:8ος αιώνας
Σεργκέι Ραχμάνινοφ

thumb|250px|Σεργκέι Ραχμάνινοφ
Ο Σεργκέι Βασίλιεβιτς Ραχμάνινοφ ("Серге́й Васи́льевич Рахма́нинов", 1 Απριλίου 1873 – 28 Μαρτίου 1943) ήταν Ρώσος συνθέτης, πιανίστας και διευθυντής ορχήστρας. Θεωρείται ένας από τους μεγαλύτερους πιανίστες του 20ού αιώνα, εξ αιτίας των εξαιρετικών τεχνικών δυνατοτήτων του. Υπάρχουν πολλές ηχογραφήσεις με τον ίδιο να εκτελεί έργα δικά του αλλά και άλλα σημαντικά έργα του πιανιστικού ρεπερτορίου. Η ποιότητα των συνθέσεών του συχνά αμφισβητήθηκε, παρ’ όλο που η δημοτικότητά του ήταν πολύ μεγάλη. Στα έργα του συμπεριλαμβάνονται, μεταξύ άλλων, 4 κοντσέρτα για πιάνο, 3 συμφωνίες, 2 σονάτες για πιάνο και 3 όπερες. Το ύφος των περισσότερων συνθέσεών του είναι το ύφος του ύστερου ρομαντισμού, συγγενικό με την μουσική του Τσαϊκόφσκι, αλλά διακρίνονται 
και επιδράσεις από τον Σοπέν και τον Λιστ.
Οδοντιατρική

Ο [[χειρουργός οδοντίατρος]] και ο [[βοηθός οδοντιάτρου|βοηθός]] του κατά τη χειρουργική επέμβαση αφαίρεσης [[φρονιμίτης|φρονιμίτη]]. 

Οβελιαία τομή [[γομφίος|γομφίου]]; 1: μύλη, 2:ρίζα, 3: αδαμαντίνη, 4: οδοντίνη, 5: πολφική κοιλότητα, 6: αιμοφόρα αγγεία και νεύρα, 7: περιοδοντικοί σύνδεσμοι, 8: ριζικός σωλήνας και ακρορρίζιο, 9: φατνιακό οστό
Παλιός εξοπλισμός οδοντιατρείου όπως εκτίθεται στο [[Μουσείο Ιστορίας Πανεπιστημίου Αθηνών]] στην αίθουσα της Οδοντιατρικής Σχολής.
Οδοντιατρική λέγεται ο κλάδος της ιατρικής που ασχολείται με την μελέτη, διάγνωση, πρόληψη και θεραπεία ασθενειών, διαταραχών και καταστάσεων της στοματικής κοιλότητας, συνήθως που αφορούν την οδοντοφυΐα αλλά και το βλεννογόνο του στόματος αλλά και των γειτονικών και των σχετικών δομών και ιστών, ιδιαίτερα στην γναθοπροσωπική (των γνάθων και του προσώπου) περιοχή. Αν και κατά κύριο λόγο συνδέεται άμεσα με τα δόντια ο τομέα της οδοντιατρικής δεν περιορίζεται μόνο σ' αυτά, αλλά περιλαμβάνει και άλλες πτυχές του κρανιοπροσωπικού συμπλέγματος, συμπεριλαμβανομένης της κροταφογναθικής άρθρωσης και άλλων υποστηρικτικών δομών. Ο όρος "οδοντιατρική " προέρχεται από την λέξη "οδοντολογία" (από την Αρχαία Ελληνική λέξη "ὀδούς" ("δόντι")) - δηλαδή τη μελέτη της δομής, της ανάπτυξης, και των ανωμαλιών των δοντιών. Πλέον, συχνά η οδοντιατρική ταυτίζεται με την ιατρική ειδικότητα της Στοματολογίας (τη μελέτη δηλαδή του στόματος, των διαταραχών και των ασθενειών του) επειδή ασχολούνται με κοινό επιστημονικό πεδίο.

Η οδοντιατρική είναι σημαντική για τη γενική υγεία του ατόμου. Η οδοντιατρική θεραπεία πραγματοποιείται από εξειδικευμένη ομάδα, η οποία αποτελείται συχνά από έναν οδοντίατρο, βοηθούς οδοντιάτρου, υγειονολόγους, οδοντοτεχνίτες, τεχνικούς και θεραπευτές οδοντιατρικής. Οι περισσότεροι οδοντίατροι εργάζονται σε ιδιωτικά ιατρεία (πρωτοβάθμια περίθαλψη υγείας), αν και μερικοί εργάζονται σε οδοντιατρικές κλινικές και νοσοκομεία (δευτεροβάθμια περίθαλψη υγείας) και ιδρύματα (φυλακές, στρατιωτικές βάσεις, κ.τ.λ.).

Η ιστορία της οδοντιατρικής είναι σχεδόν τόσο παλιά όσο και η ιστορία της ανθρωπότητας και του πολιτισμού με την πρώτη απόδειξη να χρονολογείται από το 7000 π.Χ.. Ευρήματα από τις πρώτες Χαράπειες περιόδους του πολιτισμού της κοιλάδας του Ινδού (3300 π.Χ.) παρουσιάζουν ενδείξεις δοντιών που έχουν τροχιστεί και τοποθετούνται χρονικά πριν από 9000 χρόνια. Η οδοντιατρική χειρουργική θεωρείται ως η πρώτη εξειδικευμένη ιατρική επέμβαση. Ο τίτλος του οδοντιάτρου στην Αρχαία Αίγυπτο απαντάται από την εποχή του Παλαιού Βασιλείου και μετά. Ως πρώτος γνωστός οδοντίατρος είναι ο Hesy-Re ο οποίος έζησε κατά τη διάρκεια της βασιλείας του Φαραώ Ζοζέρ  2600 π.Χ.  Οι πρώτες πληροφορίες στην αρχαία ελληνική γραμματεία για της άσκηση της οδοντιατρικής ως ξεχωριστής ειδικότητας μας παρέχονται ήδη από τον Ηρόδοτο (5ο αι. π.Χ.) όπου σύμφωνα με τη διήγησή του στην Αίγυπτο υπήρχε μεγάλο πλήθος ιατρών, μεταξύ των οποίων και ιατροί των δοντιών. Επτά αιώνες αργότερα, ο Γαληνός της Περγάμου (129 - 210 μ.Χ.) αναφέρεται επανειλημμένα σε ειδικούς για τα δόντια ("ὀδοντικούς ἰατροὺς").
Λούφα και παραλλαγή

Λούφα και παραλλαγή είναι κινηματογραφική ταινία του 1984 σε σκηνοθεσία του Νίκου Περάκη. Η ταινία πραγματεύεται την κωμική πλευρά μιας δύσκολης περιόδου, υπό το καθεστώς δικτατορίας, και το γέλιο ως φυσική αντίδραση στην καταπίεση και τη στέρηση της ελευθερίας. Η ταινία απέσπασε τέσσερα βραβεία στο Φεστιβάλ Κινηματογράφου Θεσσαλονίκης (καλύτερης ταινίας, σεναρίου, α΄ ανδρικού ρόλου και μοντάζ). Στηριγμένη στην απλή φόρμα της, τη σάτιρα και τους διάλογους, η ταινία έγινε μια από τις μεγάλες εμπορικές επιτυχίες του σύγχρονου ελληνικού κινηματογράφου.
Ρουβίκωνας

μικρογραφία|Η διάβαση του Ρουβίκωνα|300x300εσ
Ο Ρουβίκωνας (ιταλικά: "Rubicone") είναι μικρός ποταμός στη βόρεια Ιταλία που χύνεται στην Αδριατική θάλασσα και βρίσκεται βόρεια του Ρίμινι και νότια της Τσεζένα. Η ελληνική φράση «διαβαίνω τον Ρουβίκωνα» αναφέρεται όταν κάποιο άτομο λαμβάνει εν γνώσει του μια ριψοκίνδυνη και συγχρόνως τελεσίδικη απόφαση.
Αττικό Μετρό

Η Αττικό Μετρό Ανώνυμη Εταιρεία ("Αττικό Μετρό Α.Ε.") είναι ελληνική ανώνυμη εταιρεία δημοσίου συμφέροντος 400 υπαλλήλων, η οποία ιδρύθηκε το 1991 και έχει ως έδρα την Αθήνα. Έχει την ευθύνη κατασκευής των γραμμών και των επεκτάσεων του μητροπολιτικού σιδηροδρόμου (μετρό) στην Αθήνα και την Θεσσαλονίκη. Ειδικεύεται στην σχεδίαση των δικτύων μέσων σταθερής τροχιάς, την μελέτη και την παράλληλη ενσωμάτωση αυτών στον λειτουργικό πολεοδομικό ιστό, την επίβλεψη της κατασκευής των κατάλληλων υποδομών, την προετοιμασία των λειτουργικών συστημάτων ώστε να μπορούν να συνεχίζεται απρόσκοπτα η λειτουργία των σιδηροδρομικών δικτύων από τις εταιρείες λειτουργίας των μέσων μαζικής μεταφοράς. 

Η ίδρυση της εταιρείας αποτέλεσε πρότυπο για δημόσιες εταιρείες μελέτης, κατασκευής, επίβλεψης και διαχείρισης δημοσίων έργων που ιδρύθηκαν μεταγενέστερα, όπως η "Εγνατία Οδός Α.Ε." το 1997 και η "Δημόσια Επιχείρηση Ανέγερσης Νοσηλευτικών Μονάδων Α.Ε." (ΔΕΠΑΝΟΜ) όπως μετεβλήθη η νομική μορφή της το 1999.
Byte

Το byte (μπάιτ) (συμβολίζεται με B) είναι μονάδα μέτρησης ποσότητας πληροφορίας στα υπολογιστικά συστήματα, εμφανιζόμενη συνήθως στα διάφορα επίπεδα της ιεραρχίας μνήμης τους. Ένα byte ισοδυναμεί με 8 bit. To byte μπορεί να αντιπροσωπεύσει τιμές από 0 έως και 255 στο δεκαδικό σύστημα (28=256 τιμές). Γενικά μια σειρά με formula_1 bits αντιπροσωπεύουν formula_2 διαφορετικές τιμές.

Το byte είναι και η βασική μονάδα μέτρησης (χώρου και πληροφορίας) στα υπολογιστικά συστήματα. Παλαιότερα είχαν χρησιμοποιηθεί σε διάφορους υπολογιστές και άλλες μονάδες, από 1 ως 60 bit, αλλά σήμερα επικρατεί το οκτάμπιτο byte. Ένας λόγος γι' αυτό είναι η συμβατότητά του με το οκτάμπιτο πρότυπο ASCII.

Πολλαπλάσια του byte είναι τα: 

:Kilobyte (Κιλομπάιτ), 1 kB = 1.024 bytes = 210 bytes
:Megabyte (Μεγαμπάιτ), 1 MB = 1.048.576 bytes = 1024 kilobytes = 220 bytes
:Gigabyte (Γιγαμπάιτ), 1 GB = 1.073.741.824 bytes = 230 bytes
:Terabyte (Τεραμπάιτ), 1 TB = 1.099.511.627.776 bytes = 240 bytes
:Petabyte (Πεταμπάιτ), 1 PB = 1.125.899.906.842.624 bytes = 250 bytes
:Exabyte (Εξαμπάιτ), 1 EB = 1.152.921.504.606.846.976 bytes = 260 bytes
:Zettabyte (Ζεταμπάιτ), 1 ΖB = 1.180.591.620.717.411.303.424 bytes = 270 bytes
:Yottabyte (Γιωταμπάιτ), 1 YB = 1.208.925.819.614.629.174.706.176 bytes = 280 bytes

Σε ό,τι αφορά την ποιοτική αξία του byte ως πληροφορίας και ως χωρητικότητας πρέπει να διευκρινιστούν τα εξής:

* Όταν λέγεται ότι ένα αρχείο έχει πληροφορία 1 KByte, σημαίνει ότι αποτελείται από 1.024 bytes, δηλαδή 1024 επί 8 bit ( = 8192 συνολικά 0 και 1). Αυτό είναι το πραγματικό μέγεθος της πληροφορίας καθεαυτής. 

* Όταν λέγεται το αρχείο έχει χωρητικότητα 1 KByte σημαίνει πως στον αποθηκευτικό χώρο έχει καταλάβει θέσεις συνολικής αξίας 1.024 bytes, χωρίς αυτό να αντικατοπτρίζει το μέγεθος της πληροφορίας του, που μπορεί να είναι λιγότερη των 1.024 bytes. Δηλαδή, το μέγεθος του αρχείου μπορεί να είναι 804 bytes (μέγεθος πληροφορίας) και η χωρητικότητά του - οι θέσεις που καταλαμβάνει στο χώρο του αποθηκευτικού μέσου - να ισοδυναμεί με 1.024 bytes (μέγεθος χωρητικότητας).
Επιστήμη

Ο όρος επιστήμη με την ευρεία έννοια αρχικά δήλωνε το οργανωμένο σώμα της εξακριβωμένης και τεκμηριωμένης γνώσης. Ο πρώτος αυτός ορισμός διατυπώνεται στο έργο "Θεαίτητος" του Πλάτωνα όπου ένας από τους συνομιλητές αναφέρει ότι «"έστιν ουν επιστήμη δόξα αληθής μετά λόγου"», δηλαδή η επιστήμη αποτελεί βεβαιωμένη με λογικά επιχειρήματα γνώση . Πολλές από τις ανθρώπινες προκαταλήψεις γύρω από τον τρόπο που λειτουργεί το σύμπαν έχουν αμφισβητηθεί κατά καιρούς από τις νέες επιστημονικές ανακαλύψεις.

Στη σύγχρονη εποχή, ο όρος είναι πιο περιορισμένος και δηλώνει το σύστημα απόκτησης γνώσης με βάση την επιστημονική μεθοδολογία που βασίζεται στην επιστημονική έρευνα, καθώς και στην οργάνωση και ταξινόμηση της αποκτώμενης με αυτόν τον τρόπο γνώσης. Διακρίνουμε συνεπώς διαφορετικούς επιστημονικούς τομείς που εντάσσονται συνήθως σε τέσσερις μεγάλες ομάδες, τις θετικές επιστήμες, τις εφαρμοσμένες επιστήμες, τις ανθρωπιστικές επιστήμες και τις κοινωνικές επιστήμες.
* Θετικές και φυσικές επιστήμες: ασχολούνται με τη μελέτη των φυσικών φαινομένων και των τυπικών συστημάτων με βάση την παρατήρηση, το πείραμα και τη λογική.
* Κοινωνικές επιστήμες: ασχολούνται με τη μελέτη της ανθρώπινης συμπεριφοράς και της ανθρώπινης κοινωνίας, στη βάση της παρατήρησης και της λογικής.
* Ανθρωπιστικές επιστήμες: ασχολούνται με τη διερεύνηση της ανθρώπινης κατάστασης μέσω της λογικής και της τέχνης.
* Εφαρμοσμένες επιστήμες: ασχολούνται με την πρακτική επίλυση προβλημάτων μέσω συστηματικών μεθοδολογιών και την επιστημονική θεμελίωση των μεθόδων αυτών (συνήθως αποτελούν εφαρμογή κάποιων θετικών επιστημών, αλλά μπορεί να έχουν και επιρροές από τις κοινωνικές επιστήμες).

Η ταξινόμηση αυτή είναι μόνο συμβατική, ενώ δεν είναι σπάνιο ένα επιστημονικό πεδίο να συνθέτει στοιχεία από διαφορετικούς κλάδους. Όταν αυτό το γεγονός ορίζει τον χαρακτήρα του πεδίου, μιλάμε για "διεπιστημονικό πεδίο", "διακλαδική επιστήμη" ή "διεπιστήμη" (π.χ. βιβλιοθηκονομία, επιστήμη συστημάτων, γνωσιακή επιστήμη κλπ).

Η "επιστημονική διαδικασία" είναι η συστηματική έρευνα της νέας γνώσης σε ένα σύστημα. Αυτή η συστηματική έρευνα είναι γενικώς η επιστημονική μέθοδος και το σύστημα γενικώς είναι η φύση. Επιστήμη επίσης είναι η "επιστημονική γνώση" που έχει συστηματικά αποκτηθεί μέσω της "επιστημονικής διαδικασίας". Μερικά από τα ευρήματα της επιστήμης μπορεί να είναι εντελώς αντίθετα προς την ανθρώπινη διαίσθηση. Η ατομική θεωρία για παράδειγμα υποδηλώνει ότι ένας στερεός βράχος που εμφανίζεται ως βαρύς, σκληρός, γκρίζος κλπ. είναι στην πραγματικότητα ένας συνδυασμός από υπατομικά σωμάτια με καμία από αυτές τις ιδιότητες, τα οποία κινούνται ταχύτατα σε μία περιοχή που αποτελείται κυρίως από κενό χώρο.

μικρογραφία|δεξιά|500px|Η κλίμακα του σύμπαντος σχεδιασμένο με διακλαδώσεις της επιστήμης και την ιεραρχία της επιστήμης
7ος αιώνας

1η χιλιετία | 2η χιλιετία | 3η χιλιετία
<br>

5ος αιώνας | 6ος αιώνας| 7ος αιώνας | 8ος αιώνας | 9ος αιώνας |
370

"Η τρέχουσα σελίδα αφορά το έτος 370 κατά το Γρηγοριανό ημερολόγιο "

Το έτος 370 (CCCLXX ) ήταν ένα κοινό έτος που ξεκινούσε την Παρασκευή. Εκείνη την εποχή ήταν γνωστό ως το Έτος των Υπάτων Αυγούστου και Ουάλη (ή, λιγότερο γνωστό, το Έτος 1123 από Κτήσεως Κόσμου). Η ονομασία 370 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

* Παραντζέμ, βασίλισσα και αντιβασίλισσα της Αρμενίας (πεθαίνει το 369 ή το 370) (γεννιέται σε άγνωστο έτος)
372

"Η τρέχουσα σελίδα αφορά το έτος 372 κατά το Γρηγοριανό ημερολόγιο "

Το έτος 372 (CCCLXXII ) ήταν ένα δίσεκτο έτος που ξεκινούσε την Κυριακή. Εκείνη την εποχή ήταν γνωστό ως το Έτος των Υπάτων Μοδέστου και Αρινθέου (ή, λιγότερο γνωστό, το Έτος 1125 από Κτήσεως Κόσμου). Η ονομασία 372 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

* Σάββας ο Γότθος, Χριστιανός αναγνώστης και άγιος (γεννιέται το 334)
382

"Η τρέχουσα σελίδα αφορά το έτος 382 κατά το Γρηγοριανό ημερολόγιο "

Το έτος 382 (CCCLXXXII ) ήταν ένα κοινό έτος που ξεκινούσε το Σάββατο. Εκείνη την εποχή ήταν γνωστό ως το Έτος των Υπάτων Αντωνίου και Συαγρίου (ή, λιγότερο γνωστό, το Έτος 1135 από Κτήσεως Κόσμου). Η ονομασία 382 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

* Απολλινάριος ο Λαοδικείας, επίσκοπος Λαοδικείας (Συρία) (γεννιέται περίπου το 310)
387

"Η τρέχουσα σελίδα αφορά το έτος 387 κατά το Γρηγοριανό ημερολόγιο "

Το έτος 387 (CCCLXXXVII ) ήταν ένα κοινό έτος που ξεκινούσε την Παρασκευή. Εκείνη την εποχή ήταν γνωστό ως το Έτος των Υπάτων Αυγούστου και Ευτροπίου (ή, λιγότερο γνωστό, το Έτος 1140 από Κτήσεως Κόσμου). Η ονομασία 387 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

* Αγία Μόνικα, μητέρα του Αυγουστίνου Ιππώνος (γεννιέται το 331-332)
Ταρσίζιο Μπερτόνε

Ο Καρδινάλιος Ταρσίζιο Μπερτόνε ("Tarcisio Bertone", 2 Δεκεμβρίου 1934 - ...) είναι αξιωματούχος του Βατικανού. Είναι Αρχιεπίσκοπος της Γένουας και καρδινάλιος.
Μπάρατ Τζάγκντεο

-->
Ο Μπάρατ Τζάγκντεο ("Bharrat Jagdeo", 1964-) είναι οικονομολόγος και πολιτικός από τη Γουιάνα, αντιπρόεδρος της χώρας του από τις 2 Αυγούστου 2020. Υπηρέτησε ως σοσιαλιστής πρόεδρος της χώρας από το 1999 έως το 2011. Έγινε ο νεότερος σε ηλικία αρχηγός κράτους από τις χώρες μέλη της Caricom. Νωρίτερα υπηρέτησε και ως υπουργός Οικονομικών και ξανά ως αντιπρόεδρος, από το 1997 ως το 1999. Ανήκει στο Λαϊκό Προοδευτικό Κόμμα.
Σαμ Χιντς

Ο Σαμ Χιντς (Samuel Archibald Anthony Hinds, γενν. το 1943) είναι διπλωματούχος χημικός μηχανικός και πολιτικός από τη Γουιάνα, πρωθυπουργός της χώρας από το 1999 ως το 2015. Είναι παντρεμένος με την Υβόν και έχει 3 παιδιά.
Λιόνπο Χαντού Βαντσούκ

Ο Λιόνπο Χαντού Βαντσούκ ("Lyonpo Khandu Wangchuk", 24 Νοεμβρίου 1950 -) είναι πολιτικός από το Μπουτάν. Ανέλαβε πρωθυπουργός της χώρας στις 7 Σεπτεμβρίου του 2006. Διατέλεσε ξανά πρωθυπουργός, από το 2001 μέχρι το 2002. Παραιτήθηκε στις 26 Ιουλίου 2007 και τον διαδέχθηκε στην πρωθυπουργία ο Κινζάνγκ Ντορζί στις 2 Αυγούστου του 2007.
Οριάνα Φαλάτσι

Η Οριάνα Φαλάτσι ή Φαλλάτσι ("Oriana Fallaci", 29 Ιουνίου 1929 - 15 Σεπτεμβρίου 2006) ήταν Ιταλίδα δημοσιογράφος, πολεμική ανταποκρίτρια και συγγραφέας. Ενεργή στις πολιτικές εξελίξεις σε όλη την διάρκεια της ζωής της, κάλυψε τους περισσότερους πολέμους της δεκαετίας του 1970 αλλά και τις επαναστάσεις της εποχής της. Έχει πάρει συνεντεύξεις από τα πιο ισχυρά και διάσημα πρόσωπα των δεκαετιών 1960 και 1970 οι οποίες έχουν εκδοθεί σε βιβλίο με τίτλο "Intervista con la storia". 
Μετά τα γεγονότα της 11ης Σεπτεμβρίου 2001, επικέντρωσε την προσοχή της στον ισλαμικό εξτρεμισμό αλλά και στο Ισλάμ γενικότερα, του οποίου έγινε τελικά πολέμιος.
Περισσότερο γνωστή στην Ελλάδα είναι εξαιτίας του ερωτικού δεσμού που διατηρούσε με τον Αλέκο Παναγούλη.
Καγκουρό

<br>
Το καγκουρό είναι μαρσιποφόρο ζώο που απαντάται στην Αυστραλία και τη Νέα Γουινέα. Ανήκουν στην οικογένεια των μακρόποδων, που περιλαμβάνει 63 είδη καγκουρό.

Αποτελεί συμβολικό ζωο για την Αυστραλία και εμφανίζεται στο εθνόσημο αυτής της χώρας. Είναι επίσης ένας από τους πιο σημαντικούς εκπροσώπους της αυστραλιανής πανίδας.

Ο πρώτος Ευρωπαίος που είδε καγκουρό ήταν ο Ολλανδός ναυτικός Φραντσίσκο Πέλσαρτ, το 1629, όταν το πλοίο του ναυάγησε στην ακτή της Αυστραλίας. Το όνομά τους το πήραν από τον Άγγλο θαλασσοπόρο Τζέιμς Κουκ. Όταν ο Κουκ έφτασε, το 1770, στην Αυστραλία, παρατήρησε το ζώο και ρώτησε τους ιθαγενείς πώς λέγεται. Αυτοί απάντησαν: "Καν γκου ρό", που σημαίνει "πάνω-κάτω". Το αληθινό όνομα του Καγκουρό στη γλώσσα των Ιθαγενών είναι γολαρού και το λένε έτσι μέχρι και σήμερα. Αυτά που είχε δει ο Κουκ ήταν τα γουάλαμπι όπως τα λένε οι Ιθαγενείς, και ανήκουν και αυτά στην οικογένεια των μακρόποδων. 

Όλα όμως τα ζώα που τα λένε καγκουρό, μικρά ή μεγάλα ανήκουν στην τάξη των μαρσιποφόρων. Το όνομα μαρσιποφόρα προέρχεται από την αρχαία λέξη μάρσιπος, που σημαίνει σάκος και δόθηκε στα ζώα αυτά επειδή η θηλυκή έχει ένα είδος σάκου στην κοιλιά, όπου τα μικρά τους περνούν τους πρώτους μήνες της ζωής τους. Στην κοιλιακή πλευρά του μαρσίπου υπάρχουν οι θηλές, από όπου τα μικρά καγκουρό θηλάζουν για μερικούς μήνες. Όταν γεννηθούν, η μητέρα γλείφει το τρίχωμα της κοιλιάς της κι ανοίγει ένα δρόμο ως τον σάκο, ώστε τα μικρά να μπορούν εύκολα να τον βρουν. 

Η θηλυκή γεννάει ένα, και καμιά φορά δύο, μικρά. Μερικοί επιστήμονες λένε ότι τα καγκουρό ζούσαν σε δέντρα, και δεν είναι γνωστό πώς ή γιατί κατέβηκαν στο έδαφος. Ωστόσο ένα είδος, τα δενδρόβια καγκουρό, ξαναγύρισαν στα δέντρα όπου τρέφονται και κοιμούνται. 

Tα καγκουρό, σε αντίθεση με πολλά ζώα, δεν φτιάχνουν συνήθως φωλιές ή λαγούμια. Ζουν χωρίς να έχουν κανένα καταφύγιο, τριγυρνούν ελεύθερα και τρέχουν εδώ κι εκεί με μεγάλα πηδήματα που φτάνουν τα 6 έως 8 μέτρα και τα βοηθούν να τρέχουν με μεγάλη ταχύτητα, σχεδόν ως πενήντα χιλιόμετρα την ώρα. Στηρίζονται στα δυνατά πισινά πόδια και στην ουρά ως πρόσθετο υποστήριγμα.

Το ενήλικο, γκρίζο, γιγάντιο καγκουρό μπορεί να φτάσει τα δυόμισι περίπου μέτρα ύψος. Το βάρος του μπορεί να φτάσει τα 100 κιλά. Τα δενδρόβια καγκουρό δεν ξεπερνούν το ένα μέτρο ύψος. Από τον καιρό που οι άποικοι φέρανε στην Αυστραλία αλεπούδες και σκύλους, τα μικρότερα καγκουρό αποδείχτηκαν θανάσιμοι εχθροί τους.

Όλα τα καγκουρό είναι φυτοφάγα. Τα περισσότερα τρώνε φύλλα ή χορτάρι. Για να φτάσουν τα φύλλα, τα δενδρόβια καγκουρό σκαρφαλώνουν στα δέντρα, χρησιμοποιώντας για στήριγμα τις ουρές τους. Μπορούν να κοιμηθούν πολλές ώρες την ημέρα, στη διχάλα ενός δέντρου.
Οικοκοινότητες

Με τον όρο οικοκοινότητες (ecovillages ή ecomunicipallities) εννοούμε κοινότητες που παρουσιάζουν λόγω της κοινωνικής, οικονομικής και οικολογικής τους οργάνωσης (μεθόδους κατασκευής, λειτουργίας και των δηλωμένων τους στόχων) κάποια σημαντικά διαφοροποιά χαρακτηριστικά από το μέσο όρο των ανθρώπινων κοινοτήτων σε μία ευρύτερη περιοχή προς την κατεύθυνση της βιωσιμότητας.

Υπάρχουν πολλά παραδείγματα τέτοιων κοινοτήτων που έχουν δομηθεί από την αρχή ή αναδομηθεί σε υπάρχουσα υποδομή, και τα οποία διατείνονται ότι λειτουργούν ως ισχυρά εναλλακτικά εργαλεία αειφορικής ανάπτυξης.

Σε πολλές περιπτώσεις η στάση και η φιλοσοφία τέτοιων κοινοτήτων έχει διατυπωθεί ως ο αντίποδας πολλών χαρακτηριστικών μίας σύνθετης πραγματικότητας όπως αυτής της σημερινής μορφής του παγκοσμιοποιημένου πλανήτη και του σύγχρονου καπιταλισμού. Οι κάτοικοι τέτοιων κοινοτήτων έχουν συνειδητές θέσεις σε σχέση με την υπερκατανάλωση αγαθών, τη διατροφική και ενεργειακή αυτονομία, την τοπικότητα και την παγκοσμιότητα, τον σεβασμό και την προστασία του περιβάλλοντος.

Οικοκοινότητες υπάρχουν πολλές σε όλα τα σημεία του πλανήτη, αλλά το κίνημα των οικοκοινοτήτων που αναπτύχθηκε κυρίως στη Βόρειο Αμερική και τη Δυτική Ευρώπη, πρόσφατα γνωρίζει μία ραγδαία άνθηση κυρίως ως αντίδραση στις διεθνείς πολιτικές, οικονομικές και περιβαλλοντικές εξελίξεις.
Πιγκουίνος

<br>

Οι πιγκουίνοι (τάξη Σφηνισκόμορφα, οικογένεια Σφηνισκίδες) είναι ομάδα θαλάσσιων πτηνών που δεν μπορούν να πετάξουν. Ζουν σχεδόν αποκλειστικά στο Νότιο Ημισφαίριο, με μόνο ένα είδος, τον Πιγκουίνο των Γκαλαπάγκος ("Spheniscus mediculus - Σφηνίσκος ο άθλιος"), που ζει βόρεια του Ισημερινού.

Ο αριθμός των ειδών των πιγκουίνων έχει αποτελέσει θέμα διαφωνίας. Ο αριθμός των καταγεγραμμένων ειδών κυμαίνεται από 6 έως 19. Αν και όλα τα είδη πιγκουίνων κατάγονται από το Νότιο Ημισφαίριο, δεν ζουν μόνο σε παγωμένες περιοχές όπως η Ανταρκτική, αντίθετα με τη διαδεδομένη πεποίθηση. Στην πραγματικότητα μόνο μερικά είδη πιγκουίνων ζουν σε τόσο νότια γεωγραφικά πλάτη. Τρία είδη ζουν στους τροπικούς, ένα ζει στα Νησιά Γκαλαπάγκος και καμιά φορά θα ανέβει και βόρεια του Ισημερινού προκειμένου να βρει τροφή.

Το μεγαλύτερο είδος είναι ο Αυτοκρατορικός πιγκουίνος ("Aptenodytes forsteri" - "Απτηνοδύτης του Φόρστερ"): τα ενήλικα πουλιά έχουν μέσο ύψος 1,1 μέτρα και ζυγίζουν 35 κιλά ή και περισσότερο. Το μικρότερο είδος είναι ο Μικρός Μπλε Πιγκουίνος που έχει ύψος περίπου 40 cm και ζυγίζει 1 κιλό. Οι μεγαλύτεροι πιγκουίνοι διατηρούν τη θερμότητά του σώματός τους πιο αποτελεσματικά, κι έτσι ζουν στα ψυχρότερα κλίματα, ενώ οι μικρότεροι απαντώνται στα εύκρατα ή ακόμα και στα τροπικά κλίματα. Το 2002, μια ομάδα Αργεντίνων επιστημόνων εντόπισε στις ακτές της Ανταρκτικής Χερσονήσου ένα υποείδος του Αυτοκρατορικού Πιγκουίνου που φτάνει σε ύψος τα 1,6 μέτρα.

Οι περισσότεροι πιγκουίνοι τρέφονται με γαρίδες, ψάρια, καλαμάρια και άλλες θαλάσσιες μορφές ζωής που ψαρεύουν βουτώντας και κολυμπώντας κάτω από το νερό. Περνούν τη μισή ζωή τους στη θάλασσα και τη μισή στη στεριά.

Όταν οι μητέρες χάσουν έναν νεοσσό μερικές φορές προσπαθούν να κλέψουν από μια άλλη, συχνά χωρίς επιτυχία αφού τα υπόλοιπα θηλυκά που βρίσκονται εκεί κοντά βοηθούν την αμυνόμενη μητέρα να υπερασπίσει τα μικρά της.

Οι πιγκουίνοι δείχνουν να μη φοβούνται τους ανθρώπους, και πλησιάζουν τις ομάδες των εξερευνητών χωρίς δισταγμό.

Κατηγορία:Απτηνοδυτίδες
Συρτός

Ο συρτός είναι ένας παραδοσιακός ελληνικός χορός που η προέλευσή του τον ανάγει στην αρχαία Ελλάδα. Το όνομα του χορού προέρχεται από την αρχαιοελληνική λέξη "σύρω" (τον χορό).

Ο χορός μνημονεύεται στην Επιγραφή του Επαμεινώνδα (στα μέσα του 1ου αι. μ.Χ.), που βρέθηκε στη Βοιωτία και αναφέρει: "Τὰς δὲ πατρίους πομπὰς μεγάλας καὶ τὴν τῶν συρτῶν πάτριον ὄρχησιν θεοσεβῶς ἐπετέλεσεν", δηλαδή "με θεοσέβεια τέλεσε τις μεγάλες εθνικές πομπές και την εθνική όρχηση του συρτού".

Ο Συρτός χορεύεται σήμερα σε όλη την Ελλάδα και είναι διαδεδομένος σε πολλές χώρες.
Γιώργος Γουναρόπουλος

Ο Γιώργος Γουναρόπουλος (Σωζόπολη Ανατολικής Ρωμυλίας (σημερινή Βουλγαρία), 22 Μαρτίου 1889 – Αθήνα, 17 Αυγούστου 1977) ήταν Έλληνας ζωγράφος της "Γενιάς του Τριάντα", ο οποίος διακρίθηκε για τους ιδιαιτέρως ονειρικούς του πίνακες.